
ΑΠΟΦΑΣΕΙΣ 

Αριθ. 2388 Β. 103 (1) 

Τ ροποποίηση της απόφασης για το διορισμό μελών της Ε¬ 
πιτροπής του άρθρου 7 του Ν. 2331/95 για την πρό¬ 
ληψη και καταστολή της νομιμοποίησης εσόδων από 
εγκληματικές δραστηριότητες. 

ΟΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Του άρθρου 7του Ν. 2331/1995 « Πρόληψη και κατα¬ 
στολή της νομιμοποίησης εσόδων από εγκληματικές δρα¬ 
στηριότητες» (ΦΕΚΑ 173). 


β. Του άρθρου 1 του Π.Δ. 401/96 «Περίοργανώσεως και 
λειτουργίας της Επιτροπήςτου άρθρου 7του Ν. 2331/95» 
(ΦΕΚΑ 269). 

γ. Του άρθρου 29Ατου Ν. 1558/85 « Κυβέρνηση και Κυ¬ 
βερνητικά όργανα» (ΦΕΚ Α 137) το οποίο προστέθηκε με 
το άρθρο 27του Ν. 2081/92 (ΦΕΚ Α 154). 

δ. Του άρθρου 28 του Ν. 2733/1999 «Σύσταση Νέας 
Χρηματιστηριακής Αγοράς, κ.λπ. (ΦΕΚ155Α). 

2. Της αριθμ.4419/Β.213/4.3.99 (ΦΕΚ 116 Α) κοινής 
απόφασης των Υπουργών Εθνικής Οικονομίας και Οικο¬ 
νομικών « Διορισμός μελών της Επιτροπής του άρθρου 7 
του Ν. 2331/95 για την πρόληψη και καταστολή της νομι¬ 
μοποίησης εσόδων από εγκληματικές δραστηριότητες». 

3. α. Το με αριθμ. Πρωτ. 1356 από 18.10.1999 έγγραφο 
του Υπουργείου Εσωτερικών, Δημόσιας Διοίκησης και 
Αποκέντρωσης. 

β.Το με αριθμ. Πρωτ. 10964 από 27.9.1999 έγγραφο της 
απόφασης της 170ης, θέμα 6 της 21.9.1999 Συνεδριάσε- 
ωςτου διοικητικού συμβουλίου της Επιτροπής Κεφαλαια¬ 
γοράς. 

γ. Το με αριθμ. Πρωτ. 45314 από 5.11.1999 έγγραφο του 
Χρηματιστηρίου Αξιών Αθηνών. 

δ. Το με αριθμ.Πρωτ. Κ3-10001 από 19.11.1999 έγγρα¬ 
φο της Γενικής Γραμματείας Εμπορίου του Υπουργείου 
Ανάπτυξης. 

4. Το γεγονός ότι από την απόφαση αυτή προκαλείται 
επιπλέον δαπάνη σε βάρος του Κρατικού Προϋπολογι¬ 
σμού για την οποία εγγράφεται πίστωση στον προϋπολο¬ 
γισμό του Υπουργείου Οικονομικών, αποφασίζουμε: 

1. Τροποποιούμε την αριθμ.4419/8.213/4.3.99 (ΦΕΚ 116 
Α) κοινή απόφασή μας και προσθέτουμε νέα μέλη ως 
ακολούθως: 

«8. Δημήτριο Αυγητίδη, δικηγόρο Δ.Ν., ως μέλος με α- 
ναπληρώτριά του την Αναστασία Μπιτσάκου, στέλεχος 
της Διεύθυνσης Ελέγχων, εκπρόσωποι της Επιτροπής Κε¬ 
φαλαιαγοράς. 

9. Αγγελική Μανίτη, Προϊσταμένη της Γενικής Διεύθυν¬ 
σης Διοικητικής Οργάνωσης και Διαδικασιών, ως μέλος 
με αναπληρωτή της τον Γεώργιο Ταμβάκη, εκπρόσωποι 
του Υπουργείου Εσωτερικών, Δημόσιας Διοίκησης και Α¬ 
ποκέντρωσης.» 

2. Η θητεία των νέων μελών λήγει με τη λήξη της θητεί¬ 
ας των υπολοίπων μελών της παρούσας Επιτροπής, δη¬ 
λαδή την 17.2.2001. 

3. Διορίζουμε την Ειρήνη Δενδρινού - Κούρεντα, Προϊ¬ 
στάμενη του Τμήματος Προσωπικού του Χρηματιστηρίου 
Αξιών Αθηνών σε αντικατάσταση του Θεόδωρου Συριό- 
πουλου, ως αναπληρωματικό μέλος. 

4. Διορίζουμε τη Δέσποινα Σίμου, μόνιμη υπάλληλο κα¬ 
τηγορίας ΠΕ με βαθμό Α Π ροϊσταμένη του Γ’ Τμήματος της 
Δ/νσης Ασφαλιστικών Επιχειρήσεων - Αναλογιστικήςτου Υ¬ 
πουργείου Ανάπτυξης ως μέλος σε αντικατάσταση της Βα¬ 
σιλικής Ασημακοπούλου και την Κωνσταντίνα Λόντου μόνι¬ 
μη υπάλληλο κατηγορίας ΠΕ με βαθμόΑ’ Προϊσταμένητου 
Α’ τμήματος της Δ/νσης Ασφαλιστικών Επιχειρήσεων - 
Αναλογιστικής του Υπουργείου Ανάπτυξης ως αναπληρω¬ 
ματικό μέλος σε αντικατάσταση του Γεωργίου Λιώρη. 

Κατά τα λοιπά ισχύουν οι υπ’ αριθμ. 2021/20.3.1998 (ΦΕΚ 
351 Β’) και 4419/Β. 213/4.3.1999 (ΦΕΚ 116 Β) αποφάσεις 
του Υπουργού Εθνικής Οικονομίας και Οικονομικών. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 24 Ιανουάριου 2000 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 

□ 

Αριθ. 46043/Β.2340 ( 2 ) 

*Διορισμός Δ.Σ. Χρηματιστηρίου Αξιών Αθηνών (Αναδη¬ 
μοσίευση) . 

Ο ΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Του άρθρου 12 του Ν. 1806/88 (ΦΕΚ Α 207), όπως 
τροποποιήθηκε με το άρθρο 3 του Ν. 2324/95 (ΦΕΚ Α 
146), και των άρθρων (8), (10), (12) και (36) του Καταστα¬ 
τικού του Χρηματιστηρίου Αξιών Αθηνών όπως ορίζεται 
στο άρθρο 8του Ν. 2324/95. 

β. Του άρθρου 29Ατου Ν. 1558/85 « Κυβέρνηση και Κυ¬ 
βερνητικά όργανα» (ΦΕΚ Α 137) το οποίο προστέθηκε με 
το άρθρο 27 του Ν. 2081/92 (ΦΕΚ Α 154). 

2. Τις προτάσεις των αρμοδίων φορέων, που μας υπο¬ 
βλήθηκαν σύμφωνα με τις διατάξεις της παραπάνω περί¬ 
πτωσης 1 α. 

3. Την Έκθεση της Επιτροπής Δημοσίων Επιχειρήσεων, 
Τραπεζών και Οργανισμών Κοινής Ωφέλειας κατά τους ορι- 
σμούςτου άρθρου 49Απαρ. 3του Κανονισμού της Βουλής. 

4. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Διορίζουμε το Διοικητικό Συμβούλιο του Χρηματιστηρί¬ 
ου Αξιών Αθηνών Α.Ε., το οποίο απαρτίζεται από τα εξής 
μέλη: 

1. Σπυρίδων Κουνιάκης, εκπρόσωπος του Υπουργού Ε¬ 
θνικής Οικονομίας. 

2 Παναγιώτης Αλεξάκης, εκπρόσωπος του Υπουργού 
Εθνικής Οικονομίας. 

3. Θεόδωρος Πανταλάκης, εκπρόσωπος του Υπουργού 
Εθνικής Οικονομίας. 

4. Αγγελική Πετρουλάκη εκπρόσωπος των μελών του 
Χρηματιστηρίου Αξιών Αθηνών. 

♦Αναδημοσιεύεται διότι η αρχική δημοσίευση στο ΦΕΚ 
2218/28.12.99 τ.Β' έγινε από εσφαλμένο αντίγραφο που κατέ¬ 
θεσε το Υπ. Εθνικής Οικονομίας. 


5. Αθανάσιος Χαλκιάδης, εκπρόσωπος των μελών του 
Χρηματηστηρίου Αξιών Αθηνών. 

6. Ευθύμιος Γκατζώνας, εκπρόσωπος της Τράπεζαςτης 
Ελλάδος. 

7. Ηλίας Στασινόπουλος, εκπρόσωπος του Εμπορ. και 
Βιομηχ. Επιμελητηρίου Αθηνών. 

8. Δημήτριος Ρίζος, εκπρόσωπος της Ένωσης Θεσμι¬ 
κών Επενδυτών. 

9. Ιωάννης Βουράκης, εκπρόσωπος των εργαζομένων 
στο Χρηματιστήριο Αξιών Αθηνών. 

Πρόεδρο του Χρηματιστηρίου Αξιών Αθηνών ΑΈ. ορί¬ 
ζουμε το Σπυρίδωνα Κουνιάκη. 

Η θητεία του Προέδρου και των λοιπών μελών του Διοι¬ 
κητικού Συμβουλίου ορίζεται τριετής με ημερομηνία έ- 
ναρξηςτην 1η Ιανουάριου 2000 και ημερομηνία λήξης την 
31η Δεκεμβρίου 2002. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Δεκεμβρίου 1999 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 

□ 

Αριθ. 1005882/62/Α0006 ( 3 ) 

Κατανομή οργανικών θέσεων μονίμου προσωπικού (παρ. 
7 του άρθρου 10 του Ν. 2771/1999) του Υπουργείου 
Οικονομικών, κατά κλάδο, κατηγορία και ειδικότητα. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Της παραγράφου 7του άρθρου ΙΟτου Ν. 2771/1999 
«Περί Ειδικών Λογαριασμών και άλλες διατάξεις» (Α’ 280). 

β) Του άρθρου 29Ατου Ν. 1558/1985 «Κυβέρνηση και 
Κυβερνητικά Όργανα» (Α' 137), όπως προστέθηκε με το 
άρθρο 27 του Ν. 2081/1992 «Ρύθμιση του θεσμού των Ε¬ 
πιμελητηρίων, τροποποίηση των διατάξεων του Ν. 1712/ 
1987 για τον εκσυγχρονισμό των επαγγελματικών οργα¬ 
νώσεων των εμπόρων, βιοτεχνών και λοιπών επαγγελμα- 
τιών και άλλες διατάξεις» (Α' 154) και τροποποιήθηκε με 
το άρθρο 1 παρ. 2α του Ν. 2469/1997 «Περιορισμός και 
βελτίωση της αποτελεσματικότητας των κρατικών δαπα¬ 
νών και άλλες διατάξεις» (Α' 38). 

2. Το γεγονός ότι, από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Κατανέμουμε κατά κλάδο, κατηγορία και ειδικότητα, τις 
585 οργανικές θέσεις μονίμου προσωπικού του Υπουρ¬ 
γείου Οικονομικών, που συστήθηκαν με τις διατάξεις της 
παρ. 7του άρθρου ΙΟτου Ν. 2771/1999, ως εξής : 



ΚΛΑΔΟΣ 

ΚΑΤΗΓΟΡΙΑ ΕΙΔΙΚΟΤΗΤΑ 

ΑΡΙΘ. 

Α/Α 

ΠΡΟΣΩΠΙΚΟΥ 



ΘΕΣΕΩΝ 

1 . 

Εφοριακών 

ΠΕ 


500 

2. 

Μηχανικών 

ΠΕ 

Αγρονόμων - Τοπογράφων 

20 

3. 

Τεχνολογικών 

Εφαρμογών 

ΤΕ 

Δομικών ή Έργων Υποδομής 

17 

4. 

Προσωπικού Η/Υ ΔΕ 

Χειριστών Μέσων Εισαγωγής 





Στοιχείων 

20 

5. 

Εργατών 

ΥΕ 

ΣΥΝΟΛΙΚΟΣ ΑΡΙΘΜΟΣ 

28 




ΟΡΓΑΝΙΚΩΝ ΘΕΣΕΩΝ 

585 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιανουάριου 2000 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 

□ 

Αριθ. 2/1024/0025 ( 4 ) 

Αύξηση Μετοχικού Κεφαλαίου της Ελληνικής Βιομηχα¬ 
νίας Όπλων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 14 του Ν. 2303/95 «Πληρω¬ 
μή αποδοχών δημοσίων υπαλλήλων μέσω τραπεζικού συ¬ 
στήματος και άλλες διατάξεις». 

2. Τις διατάξεις των παρ. 2, 3 και 4 του άρθρου 1 του Ν. 
43/1975 (Α 39/75) «Περί ιδρύσεως Εθνικής Βιομηχανίας 
Αεροπορικού Υλικού». 

3. Τις διατάξεις του Π.Δ. 514/1977 «Περί επεκτάσεως 
του Ν. 43/1975 και επί της ιδρυθησομένης Ελληνικής Βιο¬ 
μηχανίας Όπλων (Ε.Β.Ο.) Α.Ε.». 

4. Τις διατάξεις του άρθρου 1 του Ν. 696/1977 (Α 
272/1977) «Περίτροποποιήσεως καισυμπληρώσεωςτου 
Ν. 43/1975». 

5. Τις διατάξεις της παρ. 1 του άρθρου 44 του Ν. 
1947/1991 (Α 70/91) «Απλούστευση φορολογικών διαδι¬ 
κασιών και άλλες διατάξεις». 

6. Τον από 29.11.99 αναλυτικό πίνακα χρεών της ΔΟΥ 
ΦΑΒΕ Αθηνών για την Ε.Β.Ο. Α.Ε. 

7. Το από 17.12.99 πρακτικό της τακτικής Γενικής Συνέ¬ 
λευσης των μετόχων της Ε.Β.Ο. Α.Ε. στην οποία αποφα- 
σίσθηκε η αύξηση του μετοχικού κεφαλαίου της Εταιρεί¬ 
ας κατά το ποσό των δρχ. 799.650.000. 

8. Την αρ. 1107147/1239/0006Α/4.10.96 απόφαση του 
Πρωθυπουργού και του Υπουργού Οικονομικών «Ανάθε¬ 
ση αρμοδιοτήτων του Υπουργού Οικονομικών στους Υ¬ 
φυπουργούς Οικονομικών», αποφασίζουμε: 

1. Εγκρίνουμε την αύξηση του Μετοχικού Κεφαλαίου 
της Ελληνικής Βιομηχανίας Όπλων κατά το ποσό των ε¬ 
πτακοσίων ενενήντα εννέα εκατομμυρίων εξακοσίων πε¬ 
νήντα χιλιάδων (799.650.000) δραχμών με την έκδοση 
79.965 νέων μετοχών ονομαστικής αξίας δρχ. δέκα χιλιά¬ 
δων (10.000) εκάστης και την περιέλευση των ως άνω 
79.965 μετοχών στο Δημόσιο και την καταβολή της αξίας 
αυτών με συμψηφισμό ισόποσων οφειλών της παραπάνω 
εταιρείας, οι οποίες αποσβένυνται. Ειδικότερα, αποσβέ- 
νυνται ποσό δρχ. 799.652.223 που είναι βεβαιωμένο στη 
Δ.Ο.Υ. ΦΑΒΕ Αθηνών και προέρχεται από ληξιπρόθεσμα 
χρέη προς το Δημόσιο δρχ. 799.652.223. Η διαφορά των 
δρχ. 2.223 θα καταβληθεί στη Δ.Ο.Υ.-Φ.Α.Β.Ε. Αθηνών 
από την ΕΒΟ με μετρητά. 

2. Η Δ.Ο.Υ. - Φ.Α.Β.Ε. Αθηνών στην οποία κοινοποιείται 
η παρούσα παρακαλείται να μεριμνήσει για τη διαγραφή 
του παραπάνω ποσού και την έκδοση του σχετικού Α ΦΕΚ 
που θα γίνει οίκοθεν από αυτή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιανουάριου 2000 

Ο ΥΦΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ 


Αριθ. 2/2094/0025 ( 5 ) 

Καθορισμός ανωτάτου ορίου έκδοσης εγγυητικών επι- 
στολώντης απάτην Τράπεζα ΙΝΘ-ΒΑΝΚ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 1 του άρθρου τρίτου 
του νόμου 2441/96 (Α 256/96) «Κύρωση της από 8.8.96 
Σύμβασης μεταξύ του Ελληνικού Δημοσίου και της Εθνι¬ 
κής Τράπεζας της Ελλάδος και άλλες διατάξεις». 

2. Το Π.Δ. 284/1988 «Οργανισμός του Υπουργείου Οι¬ 
κονομικών» (Α 128/88). 

3. Την αριθμ. 2000019/13/0004/2.1.97 απόφαση του Υ¬ 
πουργού Οικονομικών «Μεταβίβαση αρμοδιοτήτων και 
της εξουσίας να υπογράφουν με «Εντολή Υπουργού» στο 
Γενικό Γραμματέα του Υπουργείου Οικονομικών, Γενικό 
Γραμματέα Οικονομικής Πολιτικής και Συστημάτων, στον 
Ειδικό Γ ραμματέα κ.λπ.». 

4. Την απόφαση μας 2028691/4534/3.8.95 «Καθορισμός 
ανωτάτου ορίου έκδοσης εγγυητικών επιστολών από τις 
Τράπεζες που γίνονται δεκτές από το Δημόσιο και τα 
Ν.Π.Δ.Δ. σε διαγωνισμούς ή Συμβάσεις για εκτέλεση έρ¬ 
γων, προμήθειες κ.λπ.». 

5. Τοαπό11.1.2000 έγγραφο της ανωτέρω Τ ράπεζας με 
το οποίο ζητά καθορισμό του ανωτάτου ορίου έκδοσης 
των εγγυητικών επιστολών της. 

6. Τη δραστηριότητα της Τράπεζας όπως εμφανίζεται 
σήμερα. 

7. Το γεγονός ότι, από την απόφαση αυτή δεν προκα- 
λείται, δαπάνη σε βάρος του Κρατικού Προϋπολογισμού, 
αποφασίζουμε: 

Καθορίζουμε το ανώτατο όριο έκδοσης Εγγυητικών Ε¬ 
πιστολών της Τράπεζας ΙΝΘ-ΒΑΝΚ στο ποσό των δρχ. ο¬ 
κτώ δισεκατομμυρίων εννιακοσίων εκατομμυρίων 
(8.900.000.000) με τους όρους και τις προϋποθέσεις βά¬ 
σει των οποίων παρέχονται από τις Τράπεζες που λει¬ 
τουργούν στην Ελλάδα εγγυήσεις στο Δημόσιο και τα Νο¬ 
μικά Πρόσωπα Δημοσίου Δικαίου για εκτέλεση έργων, 
προμήθειες, κ.λπ. (απόφασή μας 2028691/4534/3.8.95). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,17 Ιανουάριου 2000 

Με εντολή Υπουργού 
Η Γενική Διευθύντρια 

ΑΡΕΤΗ ΑΣΗΜΑΚΟΠΟΥΛΟΥ 

□ 

Αριθ. 9053 (6) 

Τροποποίηση της ΔΓ/Θ (47/23.4.98 ΦΕΚ 487/21.5.98) 
απόφασης του Υφυπουργού Γεωργίας. 

Ο ΥΦΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τα άρθρα 84, 85, 86, 87 και 88 του νόμου 2696/99 
(ΦΕΚ57/Α/99) περί «Κύρωσης του Κώδικα Οδικής Κυκλο¬ 
φορίας» που αναφέρονται στην ταξινόμηση, απογραφή, 
τεχνικό έλεγχο και απογραφή των αγροτικών μηχανημά¬ 
των. 

2. Το άρθρο 29Ατου Ν. 1558/85 «Περί Κυβέρνησης και 
Κυβερνητικών Οργάνων» (ΦΕΚ 131/Α/85). 

3. Την απόφαση (ΔΓ/Ο (47/23.4.98 ΦΕΚ487/21.5.98) περί 
«Προϋποθέσεων και διαδικασία έγκρισης των τύπων των 

αυτοκινουμένων αγροτικών μηχανημάτων και τεχνικός έ¬ 
λεγχος των μεταχειρισμένων γεωργικών μηχανημάτων. 

4. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

1. Αντικαθιστούμε την παράγραφο 8 δ της απόφασης 
ΔΓ/Ο 47/ 23.4.98 (ΦΕΚ 487/Β), ως εξής: 

«8β. Οι γεωργικοί και δασικοί ελκυστήρες, 

α) που έχουν απογραφεί μέχρι την ισχύ της παρούσας 
και κυκλοφορούν με άδειες του Υπουργείου Γεωργίας. 

β) που είναι εγκεκριμένου τύπου και έχουν εισαχθεί πριν 
την ισχύ της ΔΓ/Ο 47/23.4.98 (ΦΕΚ 487/Β) απόφασης και 
κυκλοφορούν με την ειδική προσωρινή άδεια κυκλοφο¬ 
ρίας ή το δελτίο ταξινόμησης και 

γ) που έχουν εισαχθεί από μεμονωμένους αγρότες για 
δική τους χρήση μέχρι την ισχύ της παρούσας και δεν εί¬ 
ναι εφοδιασμένοι με εγκεκριμένου τύπου διατάξεις προ¬ 
στασίας, υποχρεούνται όπως μέχρι την 31.12.2005 εφο¬ 
διαστούν με τις εγκεκριμένες διατάξεις προστασίας ένα¬ 
ντι ανατροπής της παραγράφου 8α> 

2. Ομοίως αντικαθιστούμε την παράγραφο 10 της από¬ 
φασης ΔΓ/Ο 47/23.4.98 (ΦΕΚ487/Β), ωςεξής: 

«10. Τα αυτοκινούμενα αγροτικά μηχανήματα που εισά- 
γονται για ίδια χρήση απαιτείται να είναι εγκεκριμένου τύ¬ 
που από την ισχύ της παρούσας. 

Όσα αγροτικά μηχανήματα έχουν εισαχθεί από μεμο¬ 
νωμένους αγρότες για δική τους χρήση μέχρι την ισχύ της 
παρούσας και είναι μη εγκεκριμένου τύπου μπορούν να α- 
πογραφούν μέχρι 30.6. 2000. 

3. Καταργούμε την παράγραφο 6 της απόφασης ΔΓ/Ο 
47/23.4.98 (ΦΕΚ487/Β/21.5.98). 

4. Κατά τα λοιπά η απόφαση ΔΓ/Ο 47/23.4.98 (ΦΕΚ 
487/Β/21.5.98) ισχύει ως έχει. 

5. Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 24 Ιανουάριου 2000 

Ο ΥΦΥΠΟΥΡΓΟΣ 

ΝΤ. ΒΡΕΤΤΟΣ 

□ 

Αριθ. 5214.11/01/2000 (7) 

Συγκρότηση Διοικητικού Συμβουλίου του Ινστιτούτου 
Ιστορίας Εμπορικής Ναυτιλίας. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Τις διατάξεις του άρθρου 32 του Ν. 2638/98 «Οργά¬ 
νωση και λειτουργία της ναυτικής εκπαίδευσης, μισθολο- 
γικές ρυθμίσεις για το προσωπικό αυτής και άλλες διατά¬ 
ξεις» (Α' 204). 

β)Τα σχετικά έγγραφα της Ενώσεως Ελλήνων Εφοπλι¬ 
στών, της Ελληνικής Επιτροπής Ναυτιλιακής Συνεργασίας 
Λονδίνου, της Ενώσεως Εφοπλιστών Επιβατηγών Πλοίων, 
της Ενώσεως Εφοπλιστών Ακτοπλοΐας, του Ναυτικού Επι¬ 
μελητηρίου Ελλάδος και της Πανελλήνιας Ναυτικής Ομο¬ 
σπονδίας μετά οποία υπέδειξαν εκπροσώπους τους. 

γ) Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

1. Συγκροτούμε το Διοικητικό Συμβούλιο του Ινστιτού¬ 
του Ιστορίας Εμπορικής Ναυτιλίας από τα παρακάτω τα¬ 
κτικά και αναπληρωματικά μέλη: 


α) Τον Αρχηγό του Λιμενικού Σώματος Αντιναύαρχο Λ.Σ. 
Θεοδόσιο ΠΑΠΑΚΩΝΣΤΑΝΤΙΝΟΥ, ως Πρόεδρο, με ανα¬ 
πληρωτή του τον Α’ Υπαρχηγό Λ.Σ. Υποναύαρχο Λ.Σ. Νι¬ 
κόλαο ΚΥΠΡΙΑΔΑΚΗ. 

β) Τον Ματθαίο ΛΩ, εκπρόσωπο της Ένωσης Ελλήνων 
Εφοπλιστών, ως τακτικό μέλος, με αναπληρωτή του το 
Γ εώργιο ΦΟΥΣΤΑΝΟ. 

γ) Το Σπυρίδωνα ΠΟΛΕΜΗ, εκπρόσωπο της Ελληνικής 
Επιτροπής Ναυτιλιακής Συνεργασίας Λονδίνου, ως τακτι¬ 
κό μέλος, με αναπληρωτή του το Διαμαντή ΠΑΤΕΡΑ. 

δ) Τον Ανδρέα ΠΟΤΑΜΙΑΝΟ, εκπρόσωπο της Ένωσης 
Εφοπλιστών Επιβατηγών Πλοίων, ως τακτικό μέλος, με α¬ 
ναπληρωτή του τον Αντώνιο ΚΑΛΟΥΔΗ. 

ε) Τον Ιωάννη ΛΕΦΑΚΗ, εκπρόσωπο της Ένωσης Εφο¬ 
πλιστών Ακτοπλοΐας, ως τακτικό μέλος, με αναπληρωτή 
του τον Τριαντάφυλλο ΠΑΠΑΓΕΩΡΠΟΥ. 

στ) Την Αικατερίνη ΧΑΡΙΤΑΤΟΥ, εκπρόσωπο του Ναυτι¬ 
κού Επιμελητηρίου Ελλάδος, ως τακτικό μέλος, με ανα¬ 
πληρωτή της τον Βασίλειο ΛΟΓΟΘΕΤΗ. 

ζ) Τους Ιωάννη ΧΑΛΑ και Ιωάννη ΤΖΑΒΑΡΑ εκπροσώ¬ 
πους της Π.Ν.Ο, ως τακτικά μέλη, με αναπληρωτές τους 
Αριστείδη ΚΩΛΕΤΣΗ και Σταμάτιο ΚΟΥΡΑΚΟ αντίστοιχα. 

η) Τις Αθηνά ΣΧΙΝΑ, Τζελίνα ΧΑΡΛΑΥΤΗ και Μαρία Χρι¬ 
στίνα ΧΑΤΖΗΙΩΑΝΝΟΥ, ως τακτικά μέλη, πρόσωπα με 
γνώση και εμπειρία σε θέματα Ιστορίας, Αρχαιολογίας, 
Ναυτιλίας, ή άλλους τομείς σχετικούς με το έργο του Ιν¬ 
στιτούτου, με αναπληρωτές τους Βασίλειο ΚΑΡΔΑΣΗ, Ιω¬ 
άννη ΘΕΟΤΟΚΑ και Χριστίνα ΒΑΡΔΑ αντίστοιχα. 

2. Η θητεία των παραπάνω μελώντου Δ.Σ. του Ινστιτούτου 
Ιστορίας Εμπορικής Ναυτιλίας αρχίζει από τη δημοσίευση 
της απόφασης αυτής στην Εφημερίδα της Κυβερνήσεως. 

Πειραιάς, 17 Ιανουάριου 2000 

Ο ΥΠΟΥΡΓΟΣ 

ΣΤΑΥΡΟΣ ΑΡ. ΣΟΥΜΑΚΗΣ 

□ 

Αριθ. 1218.131/99 (8) 

Κριτήρια χαρακτηρισμού επαγγελματικού πλοίου ανα¬ 
ψυχής ως ιστιοφόρου. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη 

1. Τις διατάξεις της παραγράφου 2 του άρθρου 1 του Ν. 
2743/99 (Α 211). 

2. Τις διατάξεις του άρθρου 31 του Π.Δ. 242/99 «Οργα¬ 
νισμός Υπουργείου Εμπορικής Ναυτιλίας» (Α 201). 

3. Τις διατάξεις του άρθρου 29Α του Ν. 1558/85 «Κυ¬ 
βέρνηση και κυβερνητικά όργανα» (Α 137), που προστέ¬ 
θηκε με το άρθρο 27 του Ν. 2081/92 (Α154), όπως αντικα- 
ταστάθηκεμετο άρθρο 1 παρ.2ατου Ν. 2469/1997 (Α38). 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε. 

ΑΡΘΡΟ 1 

1. Προκειμένου να χαρακτηρισθεί ένα επαγγελματικό 
πλοίο αναψυχής ολικού μήκους από 12 έως 16 μέτρα, με¬ 
ταφορικής ικανότητας μέχρι 49 επιβατών, ως «Ιστιοφόρο», 
πρέπει να πληροί τα ακόλουθα κριτήρια, αθροιστικά: 

1.1. Να διαθέτει ιστιοφορία με συνολική αναπτυγμένη ε¬ 
πιφάνεια ιστίων σε τετραγωνικά μέτρα, τουλάχιστον εικο- 
σαπλάσια της επιφάνειας, της εγκάρσιας τομής της γά- 

στρας του πλοίου από την εξωτερική κατώτατη όψη του 
περιβλήματος μέχριτηνίσαλο γραμμή, στο μέσοντου μή¬ 
κους της εμφόρτου ισάλου, όταν το πλοίο ευρίσκεται σε 
όρθια θέση. Πρόσθετα ιστία, μη μόνιμα προσαρτημένα 
(μπαλόνια), δεν λαμβάνονται υπόψη στον υπολογισμό της 
συνολικής αναπτυγμένης επιφάνειας των ιστίων. 

1. 2. Να πληροί τους ειδικούς κανόνες κατασκευής για 
ιστιοφόρα σκάφη ενός έκτων αναγνωρισμένων Νηογνω¬ 
μόνων, ή εκείνους των πρωτοτύπων καιτων μεμονωμένων 
ομοιωμάτων ιστορικών σκαφών, σχεδιασμένων πριν από 
το 1950, που κατασκευάσθηκαν, βασικά, μετά αρχικά υ¬ 
λικά και επισημαίνονται ως ομοιώματα από τον κατασκευ¬ 
αστή τους, όπως καθορίζεται στην παράγραφο 3ε του άρ¬ 
θρου 1 της Οδηγίας 94/25/ΕΚ 16.6.94 και την Υ.Α. 
4841/Φ7Β/52/7.2.97 (Β' 111), με την οποία εναρμονίζεται 
η Ελληνική νομοθεσία με την αναφερόμενη Οδηγία των 
Ευρωπαϊκών Κοινοτήτων. 

1.3. Να διαθέτει μόνο ένα βοηθητικό κινητήρα πρόωσης, 
ο οποίος σε συνθήκεςήρεμης θάλασσας, (άνεμος έντασης 
έως 2 της κλίμακας ΒΕΑυΡΟΒΤ), να προσδίδει ταχύτητα 
στο πλοίο ίση με τέσσερις (4) κόμβους, ή μεγαλύτερη, του 
οποίου η τιμή της ισχύος σε ΒΗΡ που αναγράφεται στο πι¬ 
στοποιητικό καταμέτρησης, να μην υπερβαίνει την τιμή, 
που προκύπτει από τη μέγιστη συνολική επιφάνεια των ι¬ 
στίων, σε τετραγωνικά μέτρα, διηρημένης δια δύο. 

Πλοίο που δεν πληροί την σχέση αυτή (ισχύος - ιστίων), 
προκειμένου να χαρακτηρισθεί ως ιστιοφόρο, πρέπει να 
επιτυγχάνει, μετά από σχετική δοκιμή, ταχύτητα με την 
χρήση μόνο των ιστίων του σε συνθήκες ανέμου 5 ΒΕΑυ¬ 
ΡΟΒΤ, μεγαλύτερη από την ταχύτητα αυτού μετηνχρήση 
μόνο της μηχανής σε ήρεμη θάλασσα. Σε περίπτωση σει¬ 
ράς παραγωγής ιδίου τύπου σκαφών (ίδια κατασκευή, ι- 
στιοφορία, μηχανή) η δοκιμή θα εκτελείται στο πρώτο 
σκάφος και δεν είναι αναγκαίο να επαναλαμβάνεται στα υ¬ 
πόλοιπα σκάφη. 

Κατά τις μετρήσεις της ταχύτητας, σύμφωνα με την πα¬ 
ρούσα παράγραφο, το πλοίο πρέπει να είναι σε κατάστα¬ 
ση πλήρους φόρτου. 

1.4. Η ευστάθειά του να πληροί τα ακόλουθα κριτήρια : 

α) Προκειμένου για πλοίο που εμπίπτει στις διατάξεις 

της παραγρ. 3 , του άρθρου 9 , του Π.Δ.918/79 (Α 257) , 
πρέπει εκτός των άλλων εφαρμοζομένων από τον εκά- 
στοτε ισχύοντα «Κανονισμό περί ευσταθείας επιβατηγών 
πλοίων», να πληρούνται και τα κριτήρια επίδρασης ανέ¬ 
μου επίτων ιστίων, του Παραρτήματος II του ιδίου Π.Δ. 

β) Για πλοίο που δεν εμπίπτει στις διατάξεις προηγου- 
μένης παραγράφου, πρέπει εκτός των εφαρμοζομένων 
κριτηρίων των Κεφαλαίων Α' και Β'του Παραρτήματος I, 
του Π.Δ. 918/79, να εκτελείται δοκιμή ευσταθείας του 
πλοίου σε κατάσταση πλήρους φόρτου, ως ακολούθως: 

Επί του πλοίου προκαλείται εγκάρσια ροπή κλίσεως, σε 
τονόμετρα, δι’ εφαρμογής δυνάμεως, ίσης με το γινόμε¬ 
νο τηςπιέσεως ανέμου, ήτοι ρ= 0.070 τόνοι ανάτετρ. μέ¬ 
τρο, επίτην μέγιστη συνολική επιφάνεια των ιστίων, σε τε¬ 
τραγωνικά μέτρα , με σημείο εφαρμογής της δυνάμεως 
κατά το δυνατόν πλησιέστερα στο γεωμετρικό κέντρο της 
εν λόγω επιφάνειας ή ισοδύναμο τρόπο, που προκαλεί 
την ίδια ροπή εγκάρσιας κλίσεως. 

Το αποτέλεσμα της δοκιμής θεωρείται ικανοποιητικό ε¬ 
φόσον το πλοίο δύναται να ανορθωθεί από την κεκλιμένη 
θέση ισορροπίας μετά την εφαρμογή της παραπάνω ρο¬ 
πής και διαθέτει θετικό ύψος εξάλλων καθόλο το μήκος 
του καταστρώματος στη θέση αυτή. 


Η δοκιμή αυτή θα εκτελείται και στα πλοία που μεταφέ¬ 
ρουν μέχρι 12 επιβάτες. 

2. Γιατον χαρακτηρισμό πλοίων μήκους κάτω των 12 μέ¬ 
τρων και άνω των 16 μέτρων ως ιστιοφόρων πρέπει να 
πληρούνται οι απαιτήσεις των παραγράφων 1.1, 1.2, 1.4, 
επιπλέον δε να επιτυγχάνουν ταχύτητα τουλάχιστον 4 
κόμβων με μόνο την χρήση της μηχανής σε συνθήκες ή¬ 
ρεμης θάλασσας. 

3. Πλοία, που έχουν ήδη χαρακτηριστεί μέχρι την δημο¬ 
σίευση του Ν. 2743/99 (ΦΕΚ Α 211/13.10.99) στα πιστο¬ 
ποιητικά αξιοπλοΐαςτους ως «ιστιοφόρα», εξακολουθούν 
να διατηρούν τον χαρακτηρισμό τους. 

ΑΡΘΡΟ 2 

Τα ιστιοφόρα επαγγελματικά πλοία αναψυχής επιθεω¬ 
ρούνται και εφοδιάζονται με πιστοποιητικά αξιοπλοϊας 
σύμφωνα με τις εκάστοτε ισχύουσες διατάξεις, ανάλογα 
με το μέγεθος, την χωρητικότητα, την μεταφορική ικανό¬ 
τητα και τα είδη πλόων που εκτελούν. 

ΑΡΘΡΟ 3 

Η ισχύς της παρούσας απόφασης αρχίζει απάτην Μην 
Ιανουάριου του έτους 2000, ημερομηνία έναρξης ισχύος 
του Ν. 2743/99 (Α 211). 

Η απόφαση αυτή να δημοσιευθεί στην εφημερίδα της 
Κυβερνήσεως. 

Πειραιάς, 18 Ιανουάριου 2000 

Ο ΥΠΟΥΡΓΟΣ 

ΣΤΑΥΡΟΣ ΑΡ. ΣΟΥΜΑΚΗΣ 

□ 

Αριθ. 38797 (9) 

Τροποποίηση της συστατικής πράξης των νομικών προ¬ 
σώπων «Σχολικές Επιτροπές του δήμου Θεσσαλονί¬ 
κης» και σύσταση της 132ης Σχολικής Επιτροπής του 
δήμου Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/1995 
(Δ.Κ.Κ.). 

2. Τις διατάξεις του άρθρου 5 του Ν.1894/1990 (ΦΕΚ 
110/Α/27.8.1990. 

3. Τις διατάξεις της παρ. 10 του άρθρου 6 του Ν. 
2503/1997. 

4. Την αριθ. ΕΣ. 29228/1991 αρχική μας απόφαση, περί 
συστάσεως ιδίων νομικών προσώπων με την επωνυμία 
«Σχολικές Επιτροπές Δήμου Θεσσαλονίκης» η οποία δη- 
μοσιεύθηκε στο ΦΕΚ636/Β/10.7.1991, όπως τροποποιή¬ 
θηκε και συμπληρώθηκε μεταγενέστερα. 

5. Τις αριθ. 1547 και 1548/1999 αποφάσεις του δημοτι¬ 
κού συμβουλίου Θεσσαλονίκης, αποφασίζουμε: 

Α.1. Τροποποιούμε την αριθ. 29.228/1991 (ΦΕΚ 636/ Β/ 
10.7.1991) απόφασή μας, όπως αυτή τροποποιήθηκε και 
συμπληρώθηκε μεταγενέστερα, ως εξής: 

1η Σχολική Επιτροπή Δήμου Θεσσαλονίκης για το 2ο 
Γυμνάσιο Θεσ/νίκης, 2ο Εσπερ. Γυμνάσιο, 2ο ενιαίο Λύ¬ 
κειο Θεσ/νίκης, 2ο Εσπερ. Ενιαίο Λύκειο Θεσ/νίκης 

2η Σχολική Επιτροπή Δήμου Θεσ/νίκης για τα 4ο Γυμνά- 
σιο Θεσ/νίκης και 4ο Ενιαίο Λύκειο Θεσ/νίκης. 

3η Σχολική Επιτροπή Δήμου Θεσ/νίκης για το 13ο Γυ- 
μνάσιο θεσ/νίκης και 13ο Ενιαίο Λύκειο Θεσ/νίκης. 

4η Σχολική Επιτροπή Δήμου Θεσ/νίκης για το 15ο Γυ¬ 
μνάσιο και 15ο Ενιαίο Λύκειο Θεσ/νίκης. 

5η Σχολική Επιτροπή Δήμου Θεσ/νίκης για το 17ο Γυ¬ 
μνάσιο και 17ο Ενιαίο Λύκειο Θεσ/νίκης. 

6η Σχολική Επιτροπή Δήμου Θεσ/νίκης για το 11ο Γυ¬ 
μνάσιο και 11ο Ενιαίο Λύκειο Θεσ/νίκης. 

7η Σχολική Επιτροπή Δήμου Θεσ/νίκης για το 1 ο Εσπερ. 
Γυμνάσιο και Ιο Εσπερ. Ενιαίο Λύκειο Θεσ/νίκης. 

8η Σχολική Επιτροπή Δήμου Θεσ/νίκης για το 25ο Γυ- 
μνάσιο και 25ο Ενιαίο Λύκειο Θεσ/νίκης. 

9η Σχολική Επιτροπή Δήμου Θεσ/νίκης για τα 31ο Δη¬ 
μοτικό Σχολείο και 54ο Νηπ/γείο Θεσ/νίκης. 

10η Σχολική Επιτροπή Δήμου Θεσ/νίκης για το 34ο Δη¬ 
μοτικό Σχολείο Θεσ/νίκης. 

17η Σχολική Επιτροπή Δήμου Θεσ/νίκης για τα 55ο, 57ο 
Δημοτικά Σχολεία Θεσ/νίκης και 35ο, 39ο, 40ο Νηπ/γεία 
Θεσ/νίκης. 

19η Σχολική Επιτροπή Δήμου Θεσ/νίκης για τα Ιο ΤΕΕ 
Θεσ/νίκης 2ο ΤΕΕ Θεσ/νίκης και 9ο ΣΕΚ Θεσ/νίκης. 

20η Σχολική Επιτροπή Δήμου Θεσ/νίκης για τα 3ο ΤΕΕ 
Θεσ/νίκης, 4ο ΤΕΕ Θεσ/νίκης, 5ο Εσπερ. ΤΕΕ Θεσ/νίκης, 
9ο ΤΕΕ Θεσ/νίκης, 12ο ΤΕΕ Θεσ/νίκης, 13ο Εσπερ. ΤΕΕ 
Θεσ/νίκης, Ιο ΣΕΚ Θεσ/νίκης και 2ο ΣΕΚ Θεσ/νίκης. 

21η Σχολική Επιτροπή Δήμου Θεσ/νίκης για το 12ο Γυ¬ 
μνάσιο Θεσ/νίκης 16ο Γ υμνάσιο Θεσ/νίκης και 16ο Ενιαίο 
Λύκειο Θεσ/νίκης. 

28η Σχολική Επιτροπή Δήμου Θεσ/νίκης για τα 59ο και 
60ο Δημοτικά Σχολεία Θεσ/νίκης και 47ο, 49ο, 57ο 
Νηπ/γεία. 

31η Σχολική Επιτροπή Δήμου Θεσ/νίκης για τα 26ο Γυ- 
μνάσιο θεσ/νίκης 32ο Γυμνάσιο Θεσ/νίκης και 23ο Ενιαίο 
Λύκειο Θεσ/νίκης. 

32η Σχολική Επιτροπή Δήμου Θεσ/νίκης για το 7ο Γυ- 
μνάσιο και 7ο Ενιαίο Λύκειο Θεσ/νίκης. 

36η Σχολική Επιτροπή Δήμου Θεσ/νίκης για το 3ο Γυ¬ 
μνάσιο και 3ο Ενιαίο Λύκειο Θεσ/νίκης. 

44η Σχολική Επιτροπή Δήμου Θεσ/νίκης για το 28ο Δη¬ 
μοτικό Σχολείο. 

48η Σχολική Επιτροπή Δήμου Θεσ/νίκης για το 27ο Δη¬ 
μοτικό Σχολείο και το 86ο Νηπιαγωγείο. 

55η Σχολική Επιτροπή Δήμου Θεσ/νίκης για το Ιο Γυ¬ 
μνάσιο Άνω Τούμπας, 

56η Σχολική Επιτροπή Δήμου Θεσ/νίκης για τα 2ο Γυ- 
μνάσιο Τούμπας, 4ο Γ υμνάσιο Τ ούμπας και 20ο Ενιαίο Λύ¬ 
κειο Θεσ/νίκης. 

57η Σχολική Επιτροπή Δήμου Θεσ/νίκης για τα 6ο Ε¬ 
σπερινό ΤΕΕ Θεσ/νίκης, 7ο ΤΕΕ Θεσ/νίκης, 8ο ΤΕΕ 
Θεσ/νίκης, 10οΤΕΕ Θεσ/νίκης, ΙΙοΤΕΕ Θεσ/νίκης, 14ο Ε¬ 
σπερ. ΤΕΕ Θεσ/νίκης, 15ο ΤΕΕ Θεσ/νίκης, 3ο ΣΕΚ Θεσ/νί¬ 
κης, 4ο ΣΕΚ Θεσ/νίκης και 6ο Εσπερ. ΤΕΛ Θεσ/νίκης. 

58η Σχολική Επιτροπή Δήμου Θεσ/νίκης για το 24ο Γυ- 
μνάσιο θεσ/νίκης και 24ο Ενιαίο Λύκειο Θεσ/νίκης. 

59η Σχολική Επιτροπή Δήμου Θεσ/νίκης για το 3ο Γυ- 
μνάσιο Α. Τούμπας και 28ο Ενιαίο Λύκειο Θεσ/νίκης. 

60η Σχολική Επιτροπή Δήμου Θεσ/νίκης για το 2ο Γυ- 
μνάσιο Α. Τούμπας και 29ο Ενιαίο Λύκειο Θεσ/νίκης. 

61η Σχολική Επιτροπή Δήμου Θεσ/νίκης για το 6ο Γυ¬ 
μνάσιο Θεσ/νίκης και 6ο Ενιαίο Λύκειο Θεσ/νίκης. 

62η Σχολική Επιτροπή Δήμου Θεσ/νίκης για το Ιο Γυ¬ 
μνάσιο Τούμπας, 3ο Γυμνάσιο Τούμπας, 18ο Ενιαίο Λύ¬ 
κειο Θεσ/νίκης και 22ο Ενιαίο Λύκειο Θεσ/νίκης 

63η Σχολική Επιτροπή Δήμου Θεσ/νίκης για το 31ο Γυ- 
μνάσιο θεσ/νίκης και Ιο Ενιαίο Λύκειο Θεσ/νίκης. 


78η Σχολική Επιτροπή Δήμου Θεσ/νίκης για τα Ιο Πει¬ 
ραματικό Γ υμνάσιο Θεσ/νίκης, 2ο Πειραμ. Λύκειο Θεσ/νί¬ 
κης και 5ο Ενιαίο Λύκειο Θεσ/νίκης. 

82η Σχολική Επιτροπή Δήμου Θεσ/νίκης για τα 19ο Γυ- 
μνάσιο Θεσ/νίκης, 33ο Γυμνάσιο Θεσ/νίκης, 19ο Ενιαίο 
Λύκειο Θεσ/νίκης και 26ο Ενιαίο Λύκειο Θεσ/νίκης. 

85η Σχολική Επιτροπή Δήμου Θεσ/νίκης για τα 14ο Γυ- 
μνάσιο και 21ο Γ υμνάσιο Θεσ/νίκης και 14ο Ενιαίο Λύκειο 
Θεσ/νίκης και 21 ο Ενιαίο Λύκειο Θεσ/νίκης. 

88η Σχολική Επιτροπή Δήμου Θεσ/νίκης για τα Ιο Γυ¬ 
μνάσιο Χαριλάου, 29ο Γ υμνάσιο Θεσ/νίκης 30ο Ενιαίο Λύ¬ 
κειο Θεσ/νίκης και 33ο Ενιαίο Λύκειο Θεσ/νίκης. 

91η Σχολική Επιτροπή Δήμου Θεσ/νίκης για το 2ο Γυ- 
μνάσιο Χαριλάου και 31ο Ενιαίο Λύκειο Θεσ/νίκης. 

93η Σχολική Επιτροπή Δήμου Θεσ/νίκης για το 3ο Γυ- 
μνάσιο Χαριλάου και 32ο Ενιαίο Λύκειο Θεσ/νίκης. 

94η Σχολική Επιτροπή Δήμου Θεσ/νίκης για το 77ο Δη¬ 
μοτικό Σχολείο και 23ο Νηπιαγωγείο. 

96η Σχολική Επιτροπή Δήμου Θεσ/νίκης για τα 9ο Γυ- 
μνάσιο και 9ο Ενιαίο Λύκειο Θεσ/νίκης. 

98η Σχολική Επιτροπή Δήμου Θεσ/νίκης για το Ιο Γυ¬ 
μνάσιο Μαλακοπής και 10ο Ενιαίο Λύκειο Θεσ/νίκης. 

107η Σχολική Επιτροπή Δήμου Θεσ/νίκης καταργείται η 
Σχολική Επιτροπή. 

122η Σχολική Επιτροπή Δήμου Θεσ/νίκης για το 8ο Γυ- 
μνάσιο και 8ο Ενιαίο Λύκειο Θεσ/νίκης. 

127η Σχολική Επιτροπή Δήμου Θεσσαλονίκης για τα 2ο 
Γ υμνάσιο Μαλακοπής και 12ο Ενιαίο Λύκειο Θεσ/νίκης. 

128η Σχολική Επιτροπή Δήμου Θεσ/νίκης για το Μουσι¬ 
κό σχολείο Θεσσαλονίκης. 

3. Τα νομικά πρόσωπα διοικούνται από διοικητικό συμ¬ 
βούλιο, σύμφωνα με τις διατάξεις της παρ.3 του άρθρου 
203 του Δημοτικού και Κοινοτικού Κώδικα και της παρ.8 
του άρθρου 5 του Ν. 1894/1990. 

4. Τα νομικά πρόσωπα εκπροσωπούνται στα δικαστήρια 
και σε κάθε δημόσια αρχή από τον πρόεδρο του διοικητι¬ 
κού συμβουλίου και όταν αυτός απουσιάζει ή κωλύεται 
από τον αντιπρόεδρο. 

δ. Κατά τα λοιπά ισχύει η αριθ. ΕΣ. 29228/1991 αρχική 
μας απόφαση, περί συστάσεως ιδίων νομικών προσώπων 
με την επωνυμία «Σχολικές Επιτροπές Δήμου Θεσσαλονί¬ 
κης» η οποία δημοσιεύθηκε στο ΦΕΚ 636/Β/10.7.1991, ό¬ 
πως τροποποιήθηκε και συμπληρώθηκε μεταγενέστερα. 

Β. 1. Συστήνουμε δημοτικό νομικό πρόσωπο με την επω¬ 
νυμία «132η Σχολική Επιτροπή» στο δήμο Θεσσαλονίκης 
για το 27ο Ενιαίο Λύκειο. 

2. Σκοπός του νομικού προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αγοράς ανα¬ 
λωσίμων υλικών κ.λ.π. 

β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των σχολείων και του κάθε είδους εξοπλισμού τους. 

δ) Η εισήγηση προς τη διεύθυνση δευτεροβάθμιας εκ¬ 
παίδευσης, για τον εφοδιασμό από τον Οργανισμό Σχολι¬ 
κών Κτιρίων, των σχολείων με έπιπλα και εξοπλιστικά είδη 
από το Υπουργείο Εθνικής Παιδείας και Θρησκευμάτων 
με βιβλία για τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 

στ) Η λήψη κάθε άλλου μέτρου που κρίνεται αναγκαίο 

για τη οτήριξη της διοικητικής λειτουργίας των σχολικών 
μονάδων. 

3. Το νομικό πρόσωπο διοικείται από διοικητικό συμ¬ 
βούλιο, σύμφωνα με τις διατάξεις της παρ.3 του άρθρου 
203 του Δημοτικού και Κοινοτικού Κώδικα και της παρ.8 
του άρθρου 5 του Ν. 1894/1990. 

4. Πόροι του νομικού προσώπου είναι: 

α) Η ετήσια επιχορήγηση του δήμου Θεσσαλονίκης. 

β) Η ετήσια επιχορήγηση του κράτους. 

γ) Κάθε είδους εισφορές, δωρεές, κληρονομιές και κλη¬ 
ροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

5. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον πρόεδρο του διοικητι¬ 


κού συμβουλίου και όταν αυτός κωλύεται από τον αντι¬ 
πρόεδρο. 

Ακροτελεύτιο άρθρο (Κάλυψη δαπάνης): Από τις διατά¬ 
ξεις της απόφασης αυτής προκαλείται δαπάνη σε βάρος 
του προϋπολογισμού του δήμου Θεσσαλονίκης που αντι¬ 
στοιχεί σε ποσοστό της συνολικής πίστωσης του 
1.000.000.000 δρχ. της επιχορήγησης των σχολικών επι¬ 
τροπών που έχει εγγράφει στον Κ.Α. 750/161.9.8. του 
προϋπολογισμού έτους 1999 προσαρμοζόμενη αναλό- 
γως στα επόμενα οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 30 Δεκεμβρίου 1999 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηίΐρ: νννννν.βΐ.9 γ 
θ-ιτιείΙ: \λ/θ 5 ιτι 351 θγ @ Θί.ς|Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 

Πληροφορίες δημοσιευμάτων Α.Ε. - Ε.Π.Ε. 5225 761 - 5230 

Πληροφορίες δημοσιευμάτων λοιπών Φ.Ε.Κ. 5225 713 - 5249 
Πώληση Φ.Ε.Κ. 5239 

Φωτοαντίγραφα παλαιών Φ.Ε.Κ. 5248 

Βιβλιοθήκη παλαιών Φ.Ε.Κ. 5248 

Οδηγίες για δημοσιεύματα Α.Ε. - Ε.Π.Ε. 5248 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 


547 

ΠΕΙΡΑΙΑΣ -Νικήτα 6-8 Τ.Κ. 185 31 


762 

141 

ΠΑΤΡΑ - Κορίνθου 327 - Τ.Κ. 262 23 


188 

ΙΩΑΝΝΙΝΑ - Διοικητήριο Τ.Κ. 450 44 


785 

ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 


320 

ΚΕΡΚΥΡΑ -Σαμαρά 13 Τ.Κ. 491 00 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(0661) 


Τ.Κ. 811 00 Μυτιλήνη 

(0251) 


(031) 423 956 
4135 228 
(061) 6381 100 

(0651) 87215 
(0531) 22 858 
(041) 597449 
89 127/89 120 
(081) 396 223 

46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ- 

Β' (Υπουργικές αποφάσεις κ.λπ.) 

70.000 » 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 

» 

Δ' (Απαλλοτριώσεις, πολεοδομία κ.λπ.) 

70.000 » 

3.500 

» 

Αναπτυξιακών Πράξεων (Τ.Α.Π.Σ.) 

30.000 » 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

» 

Προκηρύξεων Α.Σ.Ε.Π. 

10.000 » 

500 

» 

Ανωνύμων Εταιρειών & Ε.Π.Ε. 

300.000 » 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 » 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 » 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00" έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































